MARIO-WEB	Tot ac liegie, anaue enes teatres, seguie es cursi publics, aprenie d’Arago era polarizacion dera lum, s’apassionaue per ua leçon, que Geoffroy Saint-Hilaire auie explicat era dobla foncion dera artéria carotida extèrna e dera artéria carotida intèrna, era ua que constitusís eth ròstre e era auta que constitusís eth cervèth; ère ath pas de tot, seguie era sciéncia pas a pas; Comparaue a Saint-Simon damb Fourier, desnishaue es jòcs de mots, trincaue es calhaus que trapaue, e parlaue de geologia; pintaue de memòria ua parpalhòla bombix; senhalaue es fautes deth diccionari dera Académia Francesa; estudiaue a Puysegur e Deleuze; non afirmaue arren, ne enquia e tot es miracles; non remie arren, ne enquia e tot es aparicions; huelhetejaue era colleccion deth Monitor; meditaue.